jkorsvik/nowiki_second_scrape_merged huggingface dataset:
Armée de terre

Armée de terre er Frankrikes hær. Sammen med marinen (Marine nationale), flyvåpenet (Armée de l'air) og gendarmeriet (Gendarmerie nationale) utgjør  Armée de terre Frankrikes forsvar. 


== Oppdrag ==
De franske landstridskreftene sine oppdrag har to komponenter: forsvaret av franskmennene i eksterne operasjonsteatre og deres beskyttelse på nasjonalt territorium. 


=== Utenlands operasjoner ===
Operasjon Aigle er det franske bidrag til styrking av NATOs defensive og avskrekkende holdning som svar på krigen i Ukraina (2022).
Operasjon Lynx er det franske bidrag til NATO sin Enhanced Forward Presence i Polen (2016).
Operasjon Barkhane er en operasjon i partnerskap med Burkina Faso, Mali, Mauritania, Niger og Tsjad hvis mål er å støtte oppgangen i makten til de væpnede styrkene i Sahel-statene for å hjelpe dem i deres kamp mot væpnede terrorgrupper (2014).
Operasjon Chammal er den franske komponenten i den internasjonale operasjonen Inherent Resolve, som i samarbeid med den irakiske regjeringen og de allierte støtter de Irakiske væpnede styrkene i deres kamp mot Daesh (2014).
Operasjon Daman er det franske bidrag til UNIFIL (1978).
Kilde:


=== Innenlands operasjoner ===
Operasjon Resilience er den militære responsen for å bekjempe spredningen av Covid-19 (2020).
Operasjon Sentinel kjemper mot terrorisme (2015).
Operasjon Harpie har som mål å kjempe mot ulovlig gullvasking og ulovlig handel i Fransk Guyana (2008).
Operasjon Héphaïstos kjemper mot skogbrannene som bryter ut hvert år om sommeren (1984).
Operasjon Titan har som mål å sikre og beskytte romsenteret i Guyana (1979).
Kilde:


== Styrke ==
De franske landstridskreftene hadde 222 Leclerc-stridsvogner, 267 kamphelikoptre og 739 droner 2021. Samme år hadde den 121 000 aktive militært personell (Da er ikke inkludert militært personell ansatt av andre departementer, av sivilforsvaret eller av lokale myndigheter som Paris brannvesen). Av disse var 14.309 offiserer, 38.528 underoffiserer, 61.491 menigt personnel og 490 frivillige vernepliktige. I tillegg var det 8.186 sivilt ansatte og 25.764 frivillige reservepersonell.


=== Brigader ===
2e brigade blindée (panserbrigade)
6e brigade légère blindée (lett panserbrigade)
7e brigade blindée (panserbrigade)
9e brigade d'infanterie de marine (marineinfanteribrigade)
11e brigade parachutiste (luftbåren brigade)
27e brigade d'infanterie de montagne (bergjegerbrigade)
Brigade franco-allemande (fransk-tysk brigade)
Kilde:


== Grader og distinksjoner ==


== Referanser ==


== Eksterne lenker ==
Offisielt nettsted 
Offisielt nettsted 
(en) French Army – kategori av bilder, video eller lyd på Commons 
(en) French Army – galleri av bilder, video eller lyd på Commons
Vitenskapsåret 1758

Vitenskapsåret 1758 er en oversikt over hendelser, prisvinnere, fødte og avdøde personer med tilknytning til vitenskap i 1758.


== Fysikk ==
Ruder Josip Bosković får publisert avhandlingen «Theoria philosophiae naturalis redacta ad unicam legem virium in natura existentium» (Teori om naturens filosofi redusert til én lov over kreftene som virker i naturen), med en atomteori. Wien.


== Biologi ==
10. utgave av Carl von Linnés «Systema naturae», den første publikasjonen med konsistente artsbeskrivelser for dyr, med  unntak av Clercks katalog over edderkopper i Sverige, «Araneæ Sueciæ» året før. Uppsala. Linné klassifiserer menneskene (homo sapiens) sammen med de høyerestående pattedyrene, og gir definisjonen nosce te ipsum (kjenn deg selv).


== Økonomi ==

Francois Quesnay får publisert sine Tableau économique, og utlegger fysiokratiske teorier: Handelen og industrien er grunnleggende uproduktive, bare jordbruket er kilde til rikdom. En nasjons vekst avhenger av markedets frie spill, uten ytre påvirkning.


== Prisvinnere ==
Copleymedaljen: John Dollond, britisk optiker, for sine eksperimenter med lysets aberrasjon.


== Fødsler ==


== Dødsfall ==

		
		
		
		


== Referanser ==
Vitenskapsåret 1757

Vitenskapsåret 1757 er en oversikt over hendelser, prisvinnere, fødte og avdøde personer med tilknytning til vitenskap i 1757.


== Astronomi ==
Tobias Mayer presenterer nøyaktige tabeller over månens bevegelse overfor den britiske Lengdegradskommisjonen.
Nicolas-Louis de Lacaille får publisert avhandlingen «Astronomiae Fundamenta Novissimus», med en standardkatalog over de 398 lyssterkeste stjernene med posisjoner korrigert for aberrasjon og nutasjon.


== Fysikk ==
Pave Benedikt XIV trekker verk som omhandler heliosentrisme fra forbudslisten Index.


== Biologi ==
Clercks får utgitt «Araneæ Sueciæ» med artsbeskrivelser av edderkopper. Stockholm.


== Medisin ==
Albrecht von Haller får publisert første bind av åtte i standardverket «Elementa physiologiae corporis humani» (Første årsaker til kroppens fysiologi). Bern/Berlin..


== Teknologi ==
Benjamin Franklin finner opp en trehjulsklokke som inspirerer til flere varianter av pendelklokker.


== Historie ==
Anne Claude de Caylus får publisert «Recueil des Antiquités égyptiennes, étrusques, grecques et romaines» (Oversikt over egyptiske, etruskiske, greske og romerske antikviteter).


== Prisvinnere ==
Copleymedaljen: Charles Cavendish for utvikling av maksimums- og minimumstermometere.


== Fødsler ==
5. juni - Pierre Jean Georges Cabanis (død 1808), fransk lege og filosof.
22. juni - George Vancouver (død 1798), engelsk oppdagelsesreisende.
9. august - Thomas Telford (død 1834), skotsk ingeniør.


== Dødsfall ==

9. januar - Bernard Le Bouyer de Fontenelle (født 1657), fransk popularisator.
21. august - Johann Samuel König (født 1712), tysk matematiker.
28. august - David Hartley (født 1705), engelsk lege og psykolog.
17. oktober - René Antoine Ferchault de Réaumur (født 1683), fransk fysiker.
27. november - Pierre Lemonnier (født 1675), fransk filosof og matematiker.


== Referanser ==
Vitenskapsåret 1766

Vitenskapsåret 1766 er en oversikt over hendelser, prisvinnere, fødte og avdøde personer med tilknytning til vitenskap i 1766.


== Begivenhet ==

Joseph Wright of Derby maler «A Philosopher Giving that Lecture on the Orrery, in which a Lamp is put in place of the Sun» (En filosof foreleser om planetbevegelser, med en lampe til erstatning for solen).


== Oppdagelsesreiser ==
15. november – Louis-Antoine de Bougainville legger ut fra Nantes på en tre år lang jordomseiling med skipene «La Boudeuse» og «L'Étoile».
Joseph Banks studerer planter og insekter på Newfoundland.


== Navigasjon ==
HM Nautical Almanac Office utgir første utgave av sin almanakk, første sikre metode for å kunne bestemme lengdegrad.


== Astronomi ==
Johann Daniel Titius hypotetiserer planetenes fordeling, senere kjent som Titius–Bodes lov.
Joseph Louis Lagrange utreder bevegelsene til Jupiters måner overfor Det franske vitenskapsakademiet.


== Matematikk ==
Leonhard Euler sire opp stillingen som direktør for matematikk ved Det prøyssiske vitenskapsakademiet og reiser tilbake til St. Petersburg. Etter anbefaling fra Euler and Jean le Rond d'Alembert blir Joseph Louis Lagrange hans etterfølger i Berlin, der han forblir i mer enn tyve år.


== Kjemi ==
Henry Cavendish får publisert avhandlingen «On Factitious Airs» (Om kunstige lufter), der han beskriver isoleringen av en gass som senere skulle bli kalt hydrogen, og bestemmelsen av gassens tetthet.


== Biologi ==
Carl von Linné utgir den 12. og siste utgaven av Systema naturae. Stockholm.
Peter Simon Pallas får utgitt «Miscellanea Zoologica». Den Haag.


== Prisvinnere ==
Copleymedaljen −
William Brownrigg for eksperimenter med mineraler og gassdannelse i spa-vann,
Edward Delaval  for eksperimenter med ulike metallers tetthet,
Henry Cavendish for studier av karbondioksids egenskaper.


== Fødsler ==
10. april − John Leslie (død 1832), skotsk fysiker og matematiker.
6. juli − Alexander Wilson (død 1813), skotsk-amerikansk ornitolog.
6. september − John Dalton (død 1844), engelsk kjemiker og fysiker.
1. november – Carl Ferdinand Degen, tyskfødt dansk matematiker (58, død 1825)
12. desember − Nikolaj Karamzin (død 1826), russisk språkviter og historiker.
Ukjent dato − Arthur Woolf (død 1837), engelsk ingeniør.


== Dødsfall ==

Jane Colden (født 1724), amerikansk botaniker.


== Referanser ==
Importsubstitusjon

Importsubstitusjon er en økonomisk politikk for utvikling som går ut på å benytte handelspolitiske virkemidler for å erstatte importerte varer med produkter framstilt innenlands. Tanken er å fremme industriutvikling gjennom å beskytte innenlandske produksjon mot utenlandsk konkurranse. Virkemiddelet for å for å få til en slik beskyttelse er proteksjonisme, høye tollsatser, importavgifter og importkvoter.
Fra 1930-årene og fram til 1980-årene var dette en økonomisk politikk mange utviklingsland fulgte for å fremme industrialisering. Land i Latin-Amerika var blant de første som satset på industrivekst ved importsubstitusjon. Politikken var basert på teoriene til den argentinske økonomen Raúl Prebisch.


== Referanser ==


== Litteratur ==
Isachsen, Arne Jon: Innføring i u-landsøkonomi, Oslo: Universitetsforlaget, 1981, særlig kapittel 9
Opplandsmål

Opplandsmål eller opplandsk beskriver dialektene (talemålene) i et begrenset område på det indre Østlandet, geografisk synonymt med det tidligere Opplandene, man kan se felles kjennetegn mellom opplandsmål og talemålet i Oppland fylke. Noen tar også med målene i nedre Gudbrandsdalen og i sørlige deler av Østerdalen. Opplandsmålet tilhører østlandsk og er et flatbygdmål, på linje med vikværsk, midtøstlandsk og østerdalsk.


== Opplandske talemål ==
Hedmarksdialekt
Solørdialekt
Odalsk
Hadelandsdialekt
Totendialekt


== Referanser ==
3 Fonteinen

3 Fonteinen (Drie Fonteinen) er et belgisk bryggeri som spesialiserer seg på geuze og kriek. Bryggeriet er i Beersel, nær Brussel, og produserer klassiske versjoner av både kriek og geuze.


== Geuzestekerij ==
3 Fonteinen ble etablert i 1883 som kafé og geuzestekerij, et sted der geuze produseres ved blanding av gammel og ny lambic, anskaffet fra andre bryggerier. Navnet henspiller på stedets tre tappekraner (håndpumper).
Selskapet ble i 1953 kjøpt av Gaston De Belder, som utvidet virksomheten med en restaurant og overlot det til sønnene Armand og Guido i 1982. I 1998 ble det installert et bryggerianlegg, og fra året etter brygget man sin egen lambic, som så ble blandet med eldre lambic fra andre. Siden har man utviklet flere produkttyper. I 2002 skjedde en oppdeling der Guido tok seg av kafé-/restaurantdrift, mens Armand tok seg av bryggerivirksomheten.
I mai 2009 eksploderte 3000 flasker på grunn av feil ved en termostat. Av den gjenværende overopphetede geuzen ble det fremstilt et brennevin kalt Armand's Spirit. Salget av dette gjorde det mulig å fortsette driften ved bryggeriet.


== Referanser ==


== Eksterne lenker ==
Offisielt nettsted 
(en) 3 Fonteinen – kategori av bilder, video eller lyd på Commons 
(nl) (en) (fr) 3 Fonteinen på nettstedet til HORAL
(en) Vurderinger på Ratebeer.com
Herslev Bryghus

Herslev Bryghus er et mikrobryggeri i landsbyen Herslev (Lejre kommune) utenfor Roskilde i Danmark. Bryggeriet ble grunnlagt av Tore Jørgensen i 2004. 
Et av Herslev Bryghus’ kjennetegn er utbredt bruk av lokale økologiske produkter, og en vesentlig del av det kornet som brukes til bryggingen, er da også egendyrket.
Sortimentet består av klassiske øltyper supplert med en rekke sesong- og spesialprodukter.
Klassiske øltyper: Økologisk Hvedeøl, Økologisk Landøl, Økologisk Porter, Pale Ale, Økologisk India Pale Ale (IPA), Økologisk India Dark Ale (IDA), Pilsner, O.S.V.
Sesongprodukter: Påskebryg & Økologisk Paaskebryg, Forårsbryg/Forårs Bryg & Økologisk Forårsbryg, Maj Bock (bokkøl), Asparges Hvedeøl, Gorms Bryg, Midsommer Bryg, Høst Bryg tre forskjellige, Oktober Bock, Økologisk Juleøl, Jule Brown Ale, Aamanns India Pale Ale, Comwell Honningfryd, Dansk Tang/Tang Pilsner, Dansk Tang/Seaweed Pale Ale, Dansk Tang/Tang Porter, Tang
Stout, Tang Øl, Granøl,  Vores Humle, Nissekaffe, Farmers Winter Saison, Aarstidernes Øl, Appelsinhvede, Kveik, Kvæde Pilsner, Ledreborg Pinsebryg, Mark Hamp, Mark Kirsebær, Mark Kriek, Mark Mirabelle, Mark Tidsel, Mark Urt, Mark Æble, Rugøl Fatlagret, Pumpkin Pale, Rugøl, Sommer Ale, Sommer Ale Ekstra, Stjernebryg, Hamp Pilsner, Mark Hamp, O.S.V.
Bryggeriet har dessuten brygget en rekke øl med årgangsbetegnelse, deriblant Høstbryg Kirsebær 2006, Økologisk IDA ( - 2011) & Økologisk India Dark Ale/ IDA (2012 - ), Mark Blend Fatlagret 2016 & Syrlig Vildskab Mark Blend Fatlagret 2016, Jubilæums Rugøl 2019, Barley Wine 2020, Rye Wine 2020, Wheat Wine 2020, Stjernebryg 2004-2014/ Stjernebryg Fatlagret med Brett/ Stjernebryg Jubilæumsbryg Fatlagret 2014 & Stjerne Bryg Økologisk (2015 - ), samt forskjellige årganger av fatlagrede og ikke-fatlagrede Mjølner Barley Wine (2006-2011), hvorav årgang 2009 er basert på Brettanomyces-gjær og Herslev/Sakiškių 
Alus Dark Smokey Rye Saison, Herslev/Sakiškių Dark Smoked Saison, 
Herslev/Sakiškių Rug Saison, Herslev/Halsnæs/Bryghuset No5 Årets Høst Aurora, O.S.V.
Sortimentet inkluderer et brennevin og er i stadig utvikling. Bryggeriet samarbeider med ledende danske restauranter.


== Referanser ==


== Eksterne lenker ==
(da) www.herslevbryghus.dk Offisielt nettsted
(en) Herslev Bryghus på Ratebeer.com
EDIFACT

United Nations/Electronic Data Interchange For Administration, Commerce and Transport (UN/EDIFACT) er en internasjonal EDI-standard utviklet under oppsyn av De forente nasjoner. 
Som et resultat av tilnærming mellom syntaksforslagene til UN og US/ANSI ble i 1987 UN/EDIFACT syntaksreglene godkjent som ISO standarden ISO 9735 av International Organization for Standardization.
EDIFACT-standarden gir:

et sett av syntaksregler for å strukturere data
en interaktiv utvekslingsprotokoll (I-EDI)
en standard for meldinger som tillater utveksling til flere land og bransjerVedlikehold og videreutvikliing av denne standard går igjennom United Nations Centre for Trade Facilitation and Electronic Business (UN/CEFACT) som tilhører UN Economic Commission for Europe, i finansdomenets arbeidsgruppe UN CEFACT TBG5.  
Bankenes Standardiseringskontor har det norske ansvaret for vedlikehold og videreutvikling av norske bankstandarder, herunder EDIFACT.


== Spesifiksajoner ==
Dagens EDIFACT standard består av seks spesifikasjoner:
EDIFACT - BANSTA
EDIFACT - CREMUL
EDIFACT - DEBMUL
EDIFACT - FINCAN
EDIFACT - FINSTA
EDIFACT - PAYMUL


=== BANSTA ===
BANSTA er en standard for betalingstransaksjoner til bank samt kanselleringer med oppfølging av disse.


=== CREMUL ===
CREMUL er en standard for multi-kreditbekreftelse som går mellom en betalingsinstitusjon til en mottaker om at kontoen er kreditert med et beløp.


=== DEBMUL ===
DEBMUL er en standard for multi-debetbekreftelse som går mellom en betalingsinstitusjon til en avsender om at kontoen er debitert med et beløp.


=== FINCAN ===
FINCAN er en standard for en kanselleringsmelding som sendes fra en betalingsavsender til sin bankforbindelse for å kansellere en betalingsanmoding sendt via PAYMUL eller DIRDEB.


=== FINSTA ===
FINSTA er en standard for en meldinger relatert til kontoinformasjon som sendes fra en finansinstitusjon til sine kunde med informasjon om for eksempel åpningssaldo, avslutningssaldo og fremvalutert saldo.


=== PAYMUL ===
PAYMUL (Payment Multiple) er en standard for multibetalingsordre. Betalingsordren går fra betaler til betalers bankforbindelse og initierer en spesifisert utbetaling til mer enn en spesifisert mottaker. Beløpet som skal betales trekkes fra betalers konto.


== Referanser ==
Jernmeteoritt

Jernmeteoritt er en meteoritt som har et betydelig innhold av jern (Fe), og som antakelig stammer fra kjernen i tidligere planeter som i likhet med jorden har gjennomgått dannelse av silikat-svovel-metalliske bergarter i ettertid.. De har gjennomgått faseendringer av materiale, og både de og jern-stein-meteorittene har gjennomgått blanding, breksje-dannelse eller annen deformering da de ble fragmentert under kollisjoner i asteroidebeltet og senere slynget ned mot jorden.
Jernmeteoritter består vesentlig av jern og nikkel (FeNi) av to materialfaser, som sammen med nikkelet danner enten mineralet kamakitt eller mineralet taenitt, avhengig av materialfase. Begge mineralene er ellers svært sjeldne på jordkloden. Ofte har jernmeteoritter granulat eller innslag av begge fasetypene (både kamatitt og taenitt) i et såkalt Widmanstätten-mønster. Slike tydelige og synlige mønstre av ordnede krystaller av to fasetyper vitner om en meget sakte størkning, noe som bekrefter teorien om at disse jernmeteorittene er oppstått dypt nede i sine opprinnelige himmellegemer.Jernmeteoritter fra en senere materialfase kan inneholder svovel som blandet med jern kalles troilitt (FeS). 
Sikhote-Alin-meteoritten på 100 tonn (i nedslagsøyeblikket) var en jernmeteoritt som landet i Russland i 1947, hvor de største fragmentene som ble funnet veide flere kilogram.


== Referanser ==
Howarditt

Howarditt er en undergruppe av HED-meteoritter, en type meteoritter av akondritt (det vil si uten kondruler). De er breksjer av sammenblandet diogenitt og eukritt, ofte i grov granulering. De har ikke en unik mineralsk sammensetning som karakteriserer dem systematisk, slik andre meteoritter har, men de har oftest utpreget karakter som dagbergarter. Innholdet er kombinasjoner av magnesium, pyroksener, plagioklas og olivin.
Diogenittene på sin side antas å stamme fra dybden av skorpen til asteroiden 4 Vesta. Det finnes 40 distinkte medlemmer av HED-meteoritt-gruppen. De er sammensatt av magmatiske dypbergarter fra Vesta's indre, mens eukritter er magmatiske HED-akondritter med finere korn som stammer fra Vesta's overflate.
Navnet er en hedring av Edward Charles Howard som bl.a. forsket på meteoritter.


== Eksterne lenker ==
Om Howarditt, fra Northern Arizona University (engelsk)
Eukritt

Eukritt', også kalt basalt-akondritt, er den tallrikeste undergruppen av HED-meteorittene, en type meteoritter av akondritt (det vil si uten kondruler). Eukrittene er antatt å stamme fra overflaten til asteroiden 4 Vesta, som i teleskop synes å ha en ganske lik struktur som eukrittene funnet på jorden. Mens dogenittene er sammensatt av magmatiske bergarter av dypbergartopprinnelse, som langsomt har festet seg dypt inne i Vesta's skorpe for å forme ganske store krystallkorn, så er eukrittene magmatisk omformet på overflaten med dertil hørende finere kornstruktur, akkurat som de overflate-vulkanske bergarter på jorda. de minner om basalt og er trolig de meteorittene som likner mest på jordas egne bergarter.
I motsetning til basaltene på jorda inneholder eukrittene mye jern-nikkel (FeNi), snarere enn oksiderte jernmineraler som magnetitt (Fe3O4).
Innholdet er primært ulike blandingsforhold av kalsium, ulike pyroksener, plagioklas og pigeonitt. I tillegg kan de ofte inneholde kromitt, ilmenitt og troilitt. Noen eksemplarer minner om gabbro av utseende og tekstur, kanskje på grunn av dannelse i et plutonisk magmakammer.
En kjent eukritt er Millbillillie-meteoritten fra Western Australia.


== Referanser ==


== Eksterne lenker ==
Om Eukritt, fra Northern Arizona University (engelsk)
Yago Fernández

Yago Fernández Prieto (født 5. januar 1988 i Lisboa), også kjent kun som Yago, er en portugisisk profesjonell fotballspiller. Yago, som er forsvarsspiller, spiller for Real Oviedo i Spania.


== Fotballkarriere ==


=== Tidlig karriere ===
Yago, som ble født i Lisboa, spilte for fire ulike klubber som ung spiller, hvor han startet i Benfica som niåring, og etterhvert gikk til klubbene Sporting CP, Real Madrid og Valencia. Som senior spilte han sine første kamper for Valencia B i Segunda División B, i en sesong som endte med nedrykk.
Yago fortsatte karrieren i Spania, hvor han var med på opprykk etterfulgt av nedrykk med Espanyol B. Januar 2010 var Yago på utlån til Gil Vicente, som spilte i nest øverste nivå i hjemlandet Portugal, men han spilte ingen kamper for laget.


=== Malmö FF ===
Yago hadde ikke fått fornyet kontrakten med sin spanske klubb, og ble juli 2010 tatt inn på prøve hos Malmö FF, som var uten Jasmin Sudić, som hadde en skade i kneet. I en vennskapskamp spilte Malmö FF uavgjort 0-0 mot Fulham, og han fikk kontrakt ut året kort tid etter.Den 8. desember 2010 var det klart at Yago signerte ny kontrakt med Malmö FF, etter å ha vunnet Allsvenskan med klubben. Klubben valgte imidlertid å ikke fornye kontrakten med ham etter 2011-sesongen.


=== AEK Athen ===
I august 2012 ble Yago enig med AEK Athen om en avtale på tre år.


=== Real Oviedo ===
I juli 2013 signerte Yago en kontrakt for ett år med Real Oviedo.


== Meritter ==


=== Malmö FF ===
Allsvenskan: 2010


== Referanser ==


== Eksterne lenker ==
(en) Yago Fernández – Transfermarkt 
(en) Yago Fernández – Soccerway 
(en) Yago Fernández – Fora De Jogo 
(en) Yago Fernández – PlaymakerStats.com 
(en) Yago Fernández – FBref
BrewDog

BrewDog er et skotsk bryggeri fra Ellon i Aberdeenshire i Skottland.


== Historie ==
BrewDog ble grunnlagt i 2007 av vennene James Watt og Martin Dickie. Fra april 2007 til november 2012 lå bryggeriet ved Kessock Industrial Estate i Fraserburgh. Etter å ha vokst ut av dette lokalet ble det bygd et nytt og større bryggeri i Barmacassie i Ellon i 2012. Det første brygget der ble satt 1. november 2012. Utvidelsen ble finansiert gjennom andelssalg til kunder, et prosjekt man har kalt «Equity for Punks».
BrewDog er Skottlands største uavhengige bryggeri. Fra å ha hatt to ansatte og produsere 105 000 liter øl i 2007 har bryggeriet vokst til å produsere rundt 34 millioner liter og ha over 1 000 ansatte i 2017.


== Øl ==
BrewDog produserer flaskeøl i mange ulike sorter, som ale, stout, IPA og lager. Ølet distribueres til hele Storbritannia og eksporteres til mange land, som Japan, Taiwan, Estland, Finland, Danmark, Sverige, Norge, Nederland, USA, Canada og Australia.
Den amerikanskinspirerte Punk IPA har i flere år vært Storbritannias raskest voksende varemerke fra et mindre bryggeri.


=== Verdens sterkeste øl ===
Sent i november 2009 presenterte BrewDog et nytt øl med navnet Tactical Nuclear Penguin, med 32 % alkohol, som da ble regnet som det sterkeste ølet som noen gang hadde blitt brygget. Den høye alkoholprosenten hadde mann nådd ved frysedestillering.
Senere brygget man ett øl til, nå for å overgå et tysk øl som var sterkere enn Tactical Nuclear Penguin. Dette heter Sink the Bismarck på 41 % og kom i februar 2010.BrewDog ble igjen forbigått, men brygget i juli 2010 ølet The end of History på 55 %, og hadde igjen verdens sterkeste øl, og også verdens dyreste Noen uker seere kom det nederlandske bryggeriet 't Koelschip med Start of the Future på 60%, og slo BrewDog på både alkoholstyrke og pris.


== Utmerkelser ==
BrewDog vant Prince's Scottish Youth Business Trust Young Entrepreneur of the Year award i 2008Hardcore IPA vant gullemdalje i World Beer Cup i 2010.


== BrewDog-barer ==
BrewDog har også 59 barer over hele verden, hvorav to i Stockholm, én i Göteborg, og én i Helsinki.


== Referanser ==


== Eksterne lenker ==
Offisielt nettsted
Christian Torberg Hegge Grüner

Christian Torberg Hegge Grüner (født 4. mai 1797 i Maridalen, død 12. februar 1862 i Fredrikshald) var en norsk jurist og stortingsrepresentant.
Han var sønn av fullmektig Petter Grüner og Jensine Kjørboe. Han tok juridisk eksamen i 1820, og arbeidet først i revisjonsdepartementet. Han ble fogd i Helgelands fogderi i 1831, og i Idde og Marker fra 1840.Grüner var valgt som  representant fra Nordlands amt til Stortinget i perioden 1836–1838. Han var første suppleant for Nordlands amt for 1839–1841, og møtte for Ole Iver Evjenth etter dennes død i 1839.Christian Torberg Hegge Grüner var gift med Elisabeth Albertha Møller, datter av sokneprest Tobias Møller og Anne Cathrine Kiørboe. Odd Grüner-Hegge var hans oldebarn.


== Referanser ==


== Eksterne lenker ==
(no) Christian Torberg Hegge Grüner hos Norsk senter for forskningsdata
Stolichno

Stolichno (bulgarsk kyrrilisk: Столично, men ofte markedsført i latinisert form) er et bulgarsk merke bokkøl.
Ølet produseres idag av bryggeriet Zagorka SA i Stara Zagora, men ble opprinnelig brygget i Sofia. Stolichno er det eneste bulgarskproduserte bokkøl på markedet. Ølet er mørkt, sterkt og maltrikt, med en alkoholprosent på 6,5. Det produseres som et sesongøl, tilgjengelig vinterstid.


== Referanser ==


== Eksterne lenker ==
(en) Stolichno beer – kategori av bilder, video eller lyd på Commons